Ալեքսանդր Եֆիմով (նկարիչ)

**Ալեքսանդր Եֆիմով** (, ), խորհրդային գեղանկարիչ և մանկավարժ, արվեստագիտության թեկնածու, Լենինգրադի նկարիչների միության անդամ։

## Կենսագրություն
Ալեքսանդր Եֆիմովը ծնվել է 1905 թվականի հոկտեմբերի 5-ին, Սանկտ Պետերբուրգում։ 1928 թվականին ընդունվել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ։ 1932 թվականին ավարտել է ինստիտուտը՝ գեղանկարչի կոչումով։ Մի քանի ավելի վաղ աղբյուրներում նշվում է 1936 թվականը՝ որպես ինստիտուտը ավարտելու թվական, ինչպես նաև դիպլոմային աշխատանքների անվանումը՝ «Ձկնորսների հավաք»։ Այնտեղ Ալեքսանդր Եֆիմովի մանկավարժների թվում նշվում են նաև Ի. Բրոդսկին և Դ. Կարդովսկին։

1939 թվականից մասնակցել է ցուցահանդեսների, ցուցադրելով իր աշխատանքները Լենինգրադի առաջատար վարպետների աշխատանքների հետ։ Աշխատել է յուղաներկերով և ջրաներկերով։ Եղել է Հայրենական մեծ պատերազմի մասնակից։ Ալեքսանդր Եֆիմովի աշխատանքները հիմնականում նվիրված են եղել է ռազածովային նավատորմին։ 1952-1962 թվականներին աշխատել է ռազմածովային նավատորմի ծովանկարիչների ստուդիայում։ Նկարչի ստեղծագործություններից են «Լենինգրադուհիները», «Լենինգրադուհին», «Զինվորական ընկերություն», «Շելոնյան անտառներում», «Ձմեռ», «Նավաստիները Բուդապեշտի համար մարտերում», «Օնեգյան նավատորմի նավաստիների մասնակցությունը Պետրոզավոդսկի ազատագրմանը. 1944 թվականի հունիսի 29», «Ֆիդոնիս կղզու ճակատամարտը. 1788 թվականի հուլիսի 3», «Նեխուրժման ավարտը Հյուսիսում. 1919 թվականի հունվարի 23», «Հյուսիսային նավատորմ», «Մռայլ օրը», «Կլայպեդա», «Կասպից Ծովի վրա», «Ձկնորսը», «Հյուսիսում» և այլն։

1937-1938 թվականներին դասավանդել է Լենինգրադի գեղարվեստական միջնակարգ դպրոցում, իսկ 1944-1952 թվականներին դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Արվեստագիտության թեկնածու է (1946 թվական)։ Ամուսնացած է եղել Եկատերինա Եֆիմովայի հետ (1910-1996 թվական)։ Լենինգրադցի նկարչուհի Օլգա Եֆիմովայի (1934-1994 թվական) հայրն է։

Մահացել է 1964 թվականի դեկտեմբերի 3-ին Քիշնևում` 60 տարեկան հասակում։

Ալեքսանդր Եֆիմովի ստեղծագործությունները գտնվում են Ռուսաստանի և այլ երկրների թանգարաններում և մասնավոր հավաքածուներում։

## Տես նաև
* Լենինգրադի նկարիչների միություն

## Ծանոթագրություններ

## Աղբյուրներ
* *Молодые художники РСФСР. Каталог выставки*. М: Всекохудожник, 1941.
* *Выставка произведений ленинградских художников 1951 года. Каталог.* — Л: Лениздат, 1951. — с.20.
* *Выставка произведений ленинградских художников 1951 года. Каталог.* — Л—М: Искусство, 1951. — с.16.
* *Выставка произведений ленинградских художников 1961 года. Каталог*. — Л: Художник РСФСР, 1964. — с.17.
* *Художники народов СССР. Биобиблиографический словарь. Т. 4. Кн. 2.* — Санкт-Петербург: Гуманитарное агентство Академический проект, 1995. — с.66.
* *Связь времен. 1932—1997. Художники — члены Санкт — Петербургского Союза художников России. Каталог выставки*. — Санкт — Петербург: ЦВЗ «Манеж», 1997. — с.287.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Летописцы флота России. 50 Лет студии художников маринистов ВМФ*. СПб, ЦВММ, 2002. С.8,10,29-30,51.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.383. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.39-40.

Կատեգորիա:Խորհրդային նկարիչներ
Կատեգորիա:Խորհրդային մանկավարժներ
Կատեգորիա:Արվեստագիտության թեկնածուներ